Bildo: Liberigu la sindikatajn aktivulojn enkarcerigitajn.
#000002
Post la neleĝa elektado de 2020, la reĝimo de Lukaŝenko intensigis la represion kontraŭ la sendependaj sindikatoj. En aprilo 2022, la aŭtoritatoj lanĉis ampleksegan kampanjon kontraŭ ĉiuj sendependaj sindikatoj kaj arestis gvidantojn kaj aktivulojn. Nuntempe, almenaŭ 23 sindikatanoj estas detenitaj aŭ limigitaj en sia moviĝlibereco, 8 sindikatanoj estas malliberigitaj, 2 estas hejmarestitaj, dum aliaj atendas sian proceson. Intertempe en julio, la Ĉefkortumo trude malfondis la Belorusan kongreson de la demokrataj sindikatoj (BKDP) kaj kvar grandajn sindikatojn, dum la aŭtoritatoj kvalifikis la sendependajn sindikatojn « ekstremistoj » kaj « okcidentaj agentoj », kaj lanĉis kalumniajn kampanjojn kun klara mesaĝo: ĉiu persono, kiu rilatas kun la BKDP kaj ĝiaj aliĝintoj riskas persekuton. Krome, pluraj aktivuloj de la strikmovado, riskas plurajn jarojn da malliberejo pro « perfido kontraŭ la Ŝtato ». Pro ĉiuj ĉi malobservadoj de la internaciaj labornormoj, la Administracia konsilio de la Internacia Organizaĵo de Laboro (IOL) komencis procezon, kiu kondukos al novaj punoj kontraŭ la belorusa registaro.
#000003
Ni postulas forlason de la akuzoj kaj tujan liberigon de ĉiuj aktivuloj, ĉesigon de la persekutoj kontraŭ la sendependaj sindikatanoj en Belorusio. Ni firme subtenas la restarigon de sendependaj kaj demokrataj sindikatoj en Belorusio.
#000004
Ni urĝe postulas de la belorusa registaro, ke ĝi forlasu ĉiujn nejustajn akuzojn, liberigu la sindikatajn gvidantojn kaj aktivulojn malliberigitajn, kaj nuligu la decidon de la Ĉefkortumo fermi la sendependajn sindikatojn.
#000005
Partnerece kun la Asocio Salidarnast, kiu laboras por la restarigo de la sendependa sindikata movado en Belorusio,
#000006
kaj la Belorusa Kongreso de la demokrataj sindikatoj (BKDP).
#000007
Laboristaj rajtoj estas Homaj rajtoj. Bonvolu esprimi vian solidarecon, subskribu tiujn retkampanjojn.
#000009
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000010
Voir le profil de neniammilitointerni sur le portail Overblog
#000013